Sebastião de Melo tok kontrollen over situasjonen. Han hemmeligholdt angrepet og kongens kvestelser og innledet en hurtig undersøkelse. Noen få dager senere ble to menn arrestert for angrepet og torturert. Mennene innrømmet sin skyld og hevdet at de handlet etter ordre fra Távora-familien, som pønsket på å sette hertugen av Aveiro på tronen. Begge mennene ble hengt den følgende dag, før forsøket på kongemord ble meddelt offentligheten.